- Zabur
- <
- 2
- >

Allahee gixhxhına paççah
1 Nişil-allane milletbı g'elil qeedaxhe?
Nişil-allane manbışe cosse dəxəsde karbışda haa'a?
2 Ç'iyene aq'valin paççahar, vuk'lek vukkekkanbı,
Rəbbilqayiy
Mang'vee g'əyxı'ng'ulqa, paççahılqa,
g'elil qeebaxhe.
3 Manbışe eyhen:
«Qudoora, Manbışda xamut qakkyaahas,
şalin Manbışin zincirbı qoda'as!»
4 Xəybışee taxtıl Gyu'uriyng'vee əqəna ha'as,
Xudaavandee manbı matsxara haa'as.
5 Qiyğa Mang'vee qəlın eyhesın.
Manbıb Mang'une it'umne qəlıle qəvəəq'ənasınbı.
6 Mang'vee eyhen:
«Zı Yizda paççah
muq'addasne suval Sionul*2:6 Sion: İyerusalim alyav'una tepa vobna. İzrailyne paççahın xan-saray maaniy vod. gi'ı».
7 [Paççahee eyhen:]
Rəbbee uvhuyn zı şolqa hixhar ha'asın.
Rəbbee zak'le uvhuyn:
«Ğu Yizda dix vor,
Zake g'iyna Vas dek ıxha.
8 Zake heqqe,
Zı vas gırgıne gahbışis milletbıyiy
ç'iyeyn aq'va ç'əvxhesmeen gırgın cigabı
Vas heles.
9 Ğu manbışikın yivayne əsaaka ha'as,
G'ı'bı'ne nyuq'vneke hı'iyn g'ab xhinnee
xüvə-xüvəna qaa'as».
10 Həşdiyle, paççahar, ək'elika vuxhe!
Ç'iyene aq'valin haakimar, dars aleet'e!
11 Rəbbile qəpq'ı'n Mang'us g'ullux hee'e!
Qəvəq'neb, şadeepxheb.
12 Allahne dixes, paççahıs,
qəl mooxhecenva hı'rmat givxhe.
Deşxheene, mang'una qəl
zarabacab ts'ayılqa sapk'ıl,
şokunud şu avquyne yəqqə ixhesın.
Mang'ulqa yı'q' qizzıriynbı
nimee baxtivarbayiy!

- Zabur
- <
- 2
- >

*Allahee gixhxhına paççah:6 2:6 Sion: İyerusalim alyav'una tepa vobna. İzrailyne paççahın xan-saray maaniy vod.

© 2022 IBT-R